Paradağ silsiləsi

Paradağ silsiləsi — Ordubad rayonu ərazisində silsilə. Zəngəzur silsiləsinin suayırıcısındakı Yağlıdərə zirvəsindən (3825,9 m) ayrılan və cənub-qərb istiqamətdə 8 km-dən artıq məsafəyə uzanan qoldur. Yamacları dik, suayırıcısı sıldırımlıdır. Şimal-şərq hissəsində Mehri-Ordubad batolitinin turş intruziv kütlələrindən, cənub-qərbdə isə Alt Eosenin İpr mərtəbəsinin yuxarı hissəsinə aid Kələki lay dəstəsinin vulkanogen-çökmə süxurlarından təşkil olunmuşdur. Tektonik cəhətdən Zəngəzur qalxım zonasının cənub-qərb cinahında yerləşir. Ordubad rayonu ərazisində Paradağ silsiləsinin yerli əhali arasında işlədilən başqa adı Pərdükdağ silsiləsidir.

 Həmçinin bax 
 Gədikdağ
 Alçalıdağ
 Xarxat dağı
 Xəzəryurd dağı
 Əyridağ
 Pilələr dağı

 İstinadlar 

Kateqoriya:Ordubad rayonunun dağları
Kateqoriya:Azərbaycanda dağ zirvələri